**Sabiedrības ar ierobežotu atbildību „REHABILITĀCIJAS CENTRS „RĀZNA””**

**STATŪTI**

**I. Vispārīgie noteikumi**

1. Sabiedrības firma: sabiedrība ar ierobežotu atbildību „REHABILITĀCIJAS CENTRS „RĀZNA”” (turpmāk – sabiedrība);
2. Sabiedrības komercdarbības veidi (NACE klasifikators):
   1. veselības aizsardzība (86);
   2. slimnīcu darbība (86.1);
   3. vispārējā ārstu prakse (86.21);
   4. pārējā darbība veselības aizsardzības jomā (86.9);
   5. izglītība (85);
   6. pētījumu un eksperimentālo izstrāžu veikšana dabaszinātnēs un inženierzinātnēs (72.1);
   7. sociālā aprūpe ar izmitināšanu (87);
   8. zobārstu prakse (86.23);
   9. citi komercdarbības veidi, kas saistīti ar iepriekš minētajiem komercdarbības veidiem, un nav pretrunā ar Latvijas Republikas normatīvajiem aktiem.
3. Attiecībā uz jautājumiem, kurus nereglamentē šie statūti, piemēro „Publiskas personas kapitāla daļu un kapitālsabiedrību pārvaldības likuma” un Komerclikuma noteikumus.
4. Šajos statūtos paredzētos paziņojumus sabiedrības pārvaldes un kontroles institūcijām nosūta pa pastu ierakstītā vēstulē vai elektroniski (piemēram, izmantojot telefaksu, e-pastu) uz adresēm, kuras sabiedrības pārvaldes un kontroles institūciju locekļi ir paziņojuši valdes loceklim, kurš kārto dalībnieku reģistru.

**II. Pamatkapitāls un daļa**

1. Sabiedrības pamatkapitāls ir 441 210,00 (četri simti četrdesmit viens tūkstotis divi simti desmit euro).
2. Sabiedrības pamatkapitāls sadalīts 441 210,00 (četri simti četrdesmit viens tūkstotis divi simti desmit) kapitāla daļās. Vienas daļas nominālvērtība ir 1 (viens euro un 00 centi) euro.

**III. Valde**

1. Valdes sastāvā ir viens valdes loceklis.
2. Valdes locekli ievēlē amatā uz pieciem gadiem.